recursal/SuperWikiNEXT-32B huggingface dataset:
**ארצ'י** (באנגלית: **Archie**) הוא כלי לאינדוקס וחיפוש בשרתים של ארכיוני FTP, אשר מאפשר לאנשים למצוא קבצים מסוימים. ארצ'י נחשב למנוע החיפוש האינטרנטי הראשון. הוא נכתב לראשונה בשנת 1990 על ידי אלן אמטייג' ופיטר ג' דאוטץ', סטודנטים באוניברסיטת מקגיל יחד עם ביל הילן.

היסטוריה
--------

שירותיו של מנוע החיפוש ארצ'י החלו כפרויקט עבור סטודנטים ומתנדבים בבית הספר למדעי המחשב באוניברסיטת מקגיל בשנת 1987, כאשר נתבקשו שלושת הממציאים לחבר את המחשבים של בית הספר לאינטרנט. שמו של מנוע החיפוש "ארצ'י" נובע מן המילה "ארכיון" באנגלית (Archive). הגרסה הראשונית של ארצ'י אשר נכתבה על ידי אמטייג' יצרה קשר באופן פשוט עם רשימה של ארכיוני FTP על בסיס קבוע (תוך חיבור של כל אחד אחת לחודש לערך, כדי לא "לבזבז" יותר מידי משאבים של השרת), וביקשה רישום אינדקס של הארכיונים. רשימות אלה אוחסנו על קבצים מקומיים על מנת שאלו יוכלו לעבור חיפוש באמצעות פקודת ה-Unix‏ grep. 

האלין ודאוטץ' כתבו את הקוד בצורה אשר אפשרה לאנשים להתחבר, לחפש ולאסוף מידע באמצעות פרוטוקול הרשת telnet תחת הכתובת "archie.mcgill.ca", לצורך בקשת סריקה על פי שם הקובץ. לאחר מציאת הקבצים היה צריך להפעיל שירות FTP כדי למשוך אותם למחשב היעד. השירות, שנחשב איטי, לא אפשר פתיחת הקבצים במחשב המארח אלא רק את מציאתם. מאוחר יותר, פותחו עזרים מקלים יותר כמו פונטים וסגירת קצוות נוספים, וכך המערכת התפשטה מכלי מקומי של האוניברסיטה למשאב רשת נרחב, עם שירות פופולרי שהיה נגיש גם מחוץ לרשת האוניברסיטאית. 

הגישה לשרתים התאפשרה במספר דרכים: שימוש בלקוח פנימי (כמו ארצ'י או xarchie), שימוש בפרוטוקול הרשת telnet לחיבור ישיר לשרת, שליחת שאילתות באמצעות הדואר האלקטרוני, או מאוחר יותר, באמצעות ממשק ה-World Wide Web. בשיאו של מנוע החיפוש, ארצ'י היווה כ- 50% מתעבורת האינטרנט במונטריאול.

ב-1992, יצרו אמטייג' ודאוטץ', באמצעות סיוע כלכלי של אוניברסיטת מקגיל, את Bunyip Informatiom Systems, החברה הראשונה בעולם אשר נוסדה במטרה לספק שירותי מידע אינטרנטי באופן בלעדי. הפעם מנוע החיפוש יצא בגרסה עם רישיון מסחרי של מנוע החיפוש ארצ'י, אשר עשו בו שימוש מיליוני אנשים ברחבי העולם. הילן עקב אחר השניים הראשונים לתוך הפרויקט מיד לאחר מכן, ויחד עם ביב עלי וסנדרו מאזוקאטו היה חלק מ"קבוצת ארצ'י". הקבוצה עדכנה בצורה משמעותית את מסד הנתונים של ארצ'י ואינדקסה עמודי אינטרנט. בשנות ה-90 המאוחרות מנגנון ארצ'י נדחק חלקית עד העלמתו הסופית, על ידי פרוטוקול תקשורת Gopher לחיפוש ואחזור מסמכים באינטרנט ומנוע החיפוש ורוניקה. מאוחר יותר הוחלף ארצ'י על ידי מנועי חיפוש מתקדמים יותר.

שרתי ארצ'י נותרו פעילים לצורכי מורשת במרכז הבינתחומי למידול מתמטי ומחשבי באוניברסיטת וורשה בפולין.

שרתי החיפוש המודרניים
---------------------

שנה לאחר פיתוח מנוע החיפוש ארצ'י, פותח Gopher, אשר אפשר למשתמשים לחפש אונליין בתוכן של קובצי plain text. 
ב-1993 פותחו מספר מנועי חיפוש מבוססי סריקה, תחת הכינויים "robots", "spiders" או "crawlers", כמו: "Wandex", "WebCrawler". הבסיס של מנועי חיפוש אלה אשר עדיין פופולריים הוא לעקוב אחר קישורים מאתר אחד לשני ולשלוף את התוכן שלהם תוך בניית אינדקס.

קישורים חיצוניים
----------------

* 

* אתר האינטרנט הרשמי של ארצ'י

* The First Search Engine, Archie
* Archived
* Peter Deutsch: archie - An Electronic Directory Service for the Internet
* Search Engines and Power: A Politics of Online (אורכב 11.05.2012 בארכיון Wayback Machine)
ה- **HTC Evo 3D** הוא מכשיר מכשיר טלפון מתקדם ("סמארטפון") שעוצב ויוצר על ידי חברת **HTC**. המכשיר מריץ מערכת הפעלה אנדרואיד 2.3 ("Gingerbread") ומתאפיין ביכולות מיוחדות של יצירה והצגת תוכני תלת מימד.

טכנולוגיית תלת המימד
--------------------

### המצלמה

ה- Evo 3D מצויד בזוג מצלמות 5 מגה-פיקסל, כדי שיוכל לקלוט שתי תמונות בו זמנית ועל ידי כך להפיק תמונת עומק. מתג פיזי מאפשר החלפה בין מצב צילום רגיל - זהו מצב דו-ממדי, ובין מצב צילום תלת-מימד. ניתן לבצע צילום תלת מימד גם של תמונות סטיל, וגם של וידאו.
כאשר המכשיר מכוון לצלם דו-מימד, רק אחת מהמצלמות נמצאת בשימוש. צילום וידאו באיכות HD מתבצע עד לרמה של 720p (בניגוד למכשיר האח, HTC Sensation, היודע לצלם וידאו באיכות של 1080p).

### המסך

תמונות התלת מימד שצולמו ב-Evo 3D מוצגות על גבי הצג המיוחד של המכשיר (אוטו סטריאוסקופי). צג זה לא דורש מהצופה להרכיש משקפיים על מנת לצפות בתמונות תלת מימד. טכנולוגיה זו מתאפשרת באמצעות שכבת LCD נוספת הנמצאת מעל צג ה LCD הרגיל של המכשיר. עם זאת, מיקום הצופה חייב להיות בזווית ספציפית מול המסך, כדי שיוכל להרגיש בתמונת התלת מימד בבהירות.

תפוצה בעולם
-----------

בדומה לשאר מכשירי HTC, המכשיר נמכר בתפוצה רחבה בארצות הברית, קנדה, אירופה, אוסטרליה ואסיה (כולל המזרח התיכון). בארצות הברית המפעילה העיקרית של המכשיר היא Sprint.

בישראל המכשיר נמכר על ידי משווקים פרטיים, ואינו נמכר על ידי חברות הסלולר המובילות.

ראו גם
------

* HTC Sensation - מכשיר נוסף מבית HTC, שהושק בסמוך ל-EVO 3D ומוגדר כ"מכשיר אח".

קישורים חיצוניים
----------------

ויקישיתוף מדיה וקבצים בנושא **HTC Evo 3D** בוויקישיתוף
* דף המכשיר באתר היצרן (באנגלית) (ארכיון)
* דף נוסף באתר היצרן
**גוסטב יוהאן לוֹיֶירבִּיאֱלְקֶּה** (בשוודית: **Gustaf Johan Lagerbielke**; נולד ב-10 באפריל 2000 בסטוקהולם שבשוודיה) הוא כדורגלן שוודי המשחק בעמדת הבלם בקבוצת סלטיק מליגת העל הסקוטית ובנבחרת שוודיה.

קריירת מועדונים
---------------

לויירביאלקה גדל במחלקות הנוער של IFK סטוקסונד ו-FC יורשהולם. הוא ערך חמש הופעות ליגה במדי הקבוצה הבוגרת של FC יורשהולם במסגרת הליגה השוודית השישית.

ב-15 ביולי 2017 חתם לויירביאלקה בא.י.ק סולנה מליגת העל השוודית, והחל לשחק במחלקת הנוער של המועדון. הוא הושאל מא.י.ק סולנה לסולנטונה FK מהליגה השוודית השלישית, ובהמשך חתם על חוזה קבוע במועדון. בסך הכל ערך 47 הופעות ליגה במדי המועדון, בהן הבקיע שער אחד.

ב-1 בינואר 2021 חתם לויירביאלקה בווסטרוס מליגת המשנה השוודית. הוא ערך 15 הופעות ליגה במדי המועדון, בהן הבקיע שלושה שערים.

ב-10 באוגוסט 2021 חתם לויירביאלקה באלפסבורג מליגת העל השוודית. ב-21 ביולי 2022 הושאל לויירביאלקה לדגרפורס מליגת העל השוודית עד לתום עונת 2022, וערך 14 הופעות ליגה במדי המועדון, בהן הבקיע שלושה שערים.

לקראת עונת 2023 חזר לויירביאלקה לאלפסבורג. בסך הכל ערך 24 הופעות ליגה במדי המועדון, בהן הבקיע שני שערים.

ב-16 באוגוסט 2023 חתם לויירביאלקה על חוזה לחמש שנים בסלטיק מליגת העל הסקוטית. ב-20 באוגוסט ערך את הופעת הבכורה שלו במועדון, בהפסד 1-0 לקילמרנוק במסגרת הסיבוב השני של גביע הליגה הסקוטית לעונת 2023/2024. ב-26 באוגוסט ערך את הופעת הבכורה שלו בליגה, בתיקו 0-0 נגד סט. ג'ונסטון במסגרת המחזור השלישי בליגה לעונת 2023/2024.

קריירה בינלאומית
----------------

ב-12 בינואר 2023 ערך לויירביאלקה את הופעת הבכורה שלו בנבחרת שוודיה, בניצחון 2-1 על נבחרת איסלנד במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Celtic delighted to sign Gustaf Lagerbielke on five-year deal באתר הרשמי של סלטיק, 16 באוגוסט 2023 (באנגלית)
**המקומון** (או **רשת המקומון**) היא רשת של עיתוני מקומון חינמיים היוצאים אחת לשבוע.

כיום יוצאות כ-4 גרסאות שונות על פי אזורי תפוצה שונים: תל אביב, רמת גן-גבעתיים, פתח תקווה ובאר שבע.

על פי נתוני הרשת, המקומונים אשר פרוסים בדיוור ישיר (כלומר בתאי הדואר) הם בעלי תפוצה של 260,000 עותקים לערך בשבוע.

במקומונים של רשת המקומון קיים לוח מוביל הכולל: מודעות דרושים, נדל"ן, עסקים, מכירה ושירותים, רכב ועוד.

מודעות הלוח המתפרסמות ברשת המקומון הן מקומיות וארציות.

רשימת המקומונים של הרשת
-----------------------

### המקומון תל אביב

המקומון מופץ ב–85,000 עותקים בהפצה רוויה בתיבות דואר ובנקודות מכירה מרכזיות ברחבי העיר.

המקומון ת"א מוביל בעיר באחוזי החשיפה ונמדד כעיתון המקומי הנקרא ביותר בקרב תושבי תל אביב –יפו (על פי כל סקרי TGI לאורך השנים האחרונות).

המקומון מופץ למעלה מ-10 שנים לתיבות הדואר כבר בבוקר יום חמישי בשבוע.

### המקומון ר"ג גבעתיים

המקומון מופץ ב–70,000 עותקים בהפצה רוויה בתיבות דואר ובנקודות מכירה מרכזיות ברחבי העיר.

המקומון ר"ג-גבעתיים מוביל בעיר באחוזי החשיפה ונחשב לעיתון המוביל כבר למעלה מ -15 שנה.

על פי כל סקרי TGI לאורך השנים האחרונות, העיתון מוביל בחשיפה ביחס של 1:4 על פני כל עיתון אחר.

המקומון מופץ בבוקר יום חמישי בשבוע.

### המקומון פתח-תקווה

המקומון מופץ ב–55,000 עותקים בהפצה רוויה בתיבות דואר, ובנקודות מכירה מרכזיות ברחבי העיר.

המקומון פתח-תקוה מוביל בעיר באחוזי החשיפה ונחשב לעיתון המוביל כבר למעלה מ -14 שנה.

על פי כל סקרי TGI לאורך השנים האחרונות, נתוני החשיפה של המקומון פתח-תקווה הם כמעט כפולים מכל עיתון אחר.

המקומון מופץ במהלך יום רביעי בשבוע לאורך שעות אחה"צ.

### שבע" באר-שבע

המקומון "שבע" מופץ ב–45,000 עותקים בהפצה רוויה בתיבות דואר, ובנקודות מכירה מרכזיות ברחבי העיר כמו גם ביישובים סביב (עומר, מיתר, להבים).

המקומון "שבע" הוא המקומון הוותיק בבאר שבע ומהווה מקור מידע מקומי כבר למעלה מ-40 שנה.

הוא מופץ בבוקר יום חמישי בשבוע.

קישורים חיצוניים
----------------

* 

* אתר האינטרנט הרשמי של המקומון
**δ (דלתא) בקפאוס** (בלטינית **δ Cephei**) הוא כוכב משתנה בקבוצת הכוכבים קפאוס, שנתן את שמו למשפחה של כוכבים משתנים בעלי תכונות דומות - משתנים קפאידים.

כוכבים אלו הם מתאפיינים בזמן מחזור מדויק מאוד, שמקיים קשר הדוק עם עוצמת ההארה שלהם. באופן זה, על ידי מדידת זמן המחזור והבהירות הנראית שלהם, ניתן לדעת במדויק את המרחק אליהם, ומכאן חשיבותם.

היסטוריה
--------

היותו של δ בקפאוס כוכב משתנה התגלתה בשנת 1784 על ידי האסטרונום ג'ון גודריק. למעשה זהו המשתנה הקפאידי השני שהתגלה (אחרי η בנשר שהשתנותו זוהתה מוקדם יותר באותה שנה) והוא גם המשתנה הקפאידי הקרוב ביותר לכדור הארץ אחרי פולאריס (שהשתנותו קטנה וזוהתה רק במאה ה-19).

מאפיינים
--------

גרף של דרגת הבהירות המשתנה של δ בקפאוס
δ בקפאוס הוא למעשה כוכב זוגי במרחק של כ-891 שנות אור, המורכב מעל-ענק צהוב ומכוכב הסדרה הראשית כחול עמום יותר המקיפים זה את זה במרחק של לפחות 12,000 יחידות אסטרונומיות ובזמן הקפה של כחצי מיליון שנים.

δ בקפאוס A הוא על-ענק צהוב עם מסה של כ-5 מסות שמש ורדיוס של כ-40 פעמים רדיוס השמש, שסיים להתיך מימן בליבתו וכעת הוא מתיך הליום לחמצן ולפחמן. שכבות ההליום של הכוכב עוברות תהליך מחזורי של יינון, הגורם לבליעה מוגברת של קרינה ולהתפשטות שכבות ההליום ואז חזרתן למצב נייטרלי תוך הפיכתן שוב לשקופות יותר והתכווצותן, וחוזר חלילה. כתוצאה מהשינויים האלו, טמפרטורת פני השטח של δ בקפאוס A משתנה בין 5,500 ל-6,800 קלווין וסיווגו הספקטרלי משתנה מ-F5 ל-G2. עוצמת ההארה משתנה בין פי 1,100 לפי 2,500 מהשמש (בממוצע פי 2,000). מחזור השינוי אורך 5 ימים 8 שעות 47 דקות ו-32 שניות.

### מאפייני δ בקפאוס B

δ בקפאוס B הוא כוכב הסדרה הראשית כחול מסוג ספקטרלי B7 V, עם מסה של כ-4 מסות שמש. עוצמת ההארה שלו היא פי 500 משל השמש, כך שהוא פולט רק כרבע מהקרינה של δ בקפאוס A. סביר שבתוך עשרות מיליוני שנים יכלה גם δ בקפאוס B את המימן שבליבתו ויעבור תהליך דומה לזה של δ בקפאוס A.

קישורים חיצוניים
----------------

ויקישיתוף מדיה וקבצים בנושא **דלתא בקפאוס** בוויקישיתוף
* δ בקפאוס באתר של ג'ים קלר(הקישור אינו פעיל)
* דלתא בקפאוס, באתר אנציקלופדיה בריטניקה (באנגלית)
* דלתא בקפאוס, בבסיס הנתונים SIMBAD לגרמי שמיים אסטרונומיים
המונח "חריף" מפנה לכאן. אם הכוונה למשמעות אחרת, ראו חריף (פירושונים).
סחוג - דוגמה לתבלין המוסיף טעם חריף למזון. עשוי מפלפלים חריפים
**חריפות** או **פיקנטיות** היא תחושת שרפה או צריבה הנגרמת מגירוי כימי לא מזיק. ישנן מספר תרכובות שונות המפעילות מספר מנגנונים עצביים שונים הנקראים בשם הקולקטיבי חריף. המוכר שבהם הוא הקפסאיצין שקיים בפלפלים חריפים. לחריף שימושים קולינרים והשימוש בו נפוץ במטבחים של מגוון תרבויות, בעיקר באסיה, באפריקה ובאמריקות. בעקבות שימושו הקולינרי חריף נחשב לעיתים בתור טעם, למרות שאינו מורגש על ידי פקעיות טעם אלא על ידי עצבים האחראים על תחושת חום, ולכן ניתן להרגיש חריף גם בריריות אחרות בגוף, כדוגמת הנחיריים והעיניים.

בנוסף ל"חריפות חמה" האופיינית לפלפל חריף, ישנם סוגים נוספים של חריפות, כגון "חריפות קרה" כמו זו של המנתול המגרה דווקא את חישני הקור, או חריפות "נדיפה" המורגשת בעיקר באף, כגון חרדל, חזרת או ואסאבי.

החומרים גורמי החריפות הנפוצים ביותר הם קפסאיצין (מצוי בפלפלת צ'ילי ומשמש בתרסיס פלפל) ופיפרין (מצוי בפלפל שחור), נפוצים פחות הם האליצין (המצוי בשום) ואליל אזותיאוציאנט (המצוי בחזרת, בואסאבי, בחרדל ובצנון). המכנה המשותף לכולם הוא שהם גורמים לקולטני הכאב ליתר חדירות ליונים (לדוגמה, קטיוני נתרן ואשלגן במקרה של קפסאיצין), וכך מדמים אות כאב.

בשפת הדיבור מקובל להתייחס לחריפות בתור טעם. עם זאת, חריפות שונה מטעמים אחרים (כמו מתיקות, מרירות, חמיצות או מליחות), בכך שתחושת החריפות אינה מועברת על ידי עצבי פקעיות הטעם שבלשון, אלא על ידי ליפי העצב המשולש [דרוש מקור]. מסיבה זו, חשיפת אזורים אחרים בגוף, בהם אין פקעיות טעם, לחומרי מזון הנחשבים חריפים עשויה לעורר תחושת חום, כאב או צריבה הדומה לזו הנוצרת בחלל הפה. מולקולות "חריפות" כמו הקפסאיצין פועלות על כל תא עצב רירי תחושתי, וזו הסיבה לכאב החריף בעיניים באם אנו נוגעים בעין עם משהו חריף (על עיקרון זה מבוסס השימוש בתרסיס פלפל). בדומה לכך אנו חשים בחומר החריף גם ביציאתו, הודות לרקמה הרירית בקרבת פי הטבעת.

הכימאי וילבור סקוביל כונן ב-1912 סולם למדידת חריפותם של פלפלים חריפים. סולם סקוביל מדרג את החריפות מקפסאיצין טהור (15–16 מיליון יחידות סקוביל) ועד אפס (לדוגמה, דרגת החריפות של בננה מתוקה).

חריף במטבחים שונים בעולם
------------------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פיקנטיות** |
| ויקימילון ערך מילוני בוויקימילון: **חריפות** |

* יעקב מאור, דברים שאפילו תימנים לא יודעים על חריף, באתר ynet, 10 במרץ 2012
* טל ניר-אוחיון‏, לא רק מרזה: 6 סיבות טובות לאכול חריף, באתר וואלה!‏, 1 באוקטובר 2014
* עז תלם‏, בוער בפה: כל מה שרציתם לדעת על חריף, באתר וואלה!‏, 24 בנובמבר 2015

הערות שוליים
------------

1. ↑  רוני קשמין, אכל את הפלפל החריף בעולם והובהל לטיפול נמרץ, באתר הארץ, 11 באפריל 2018
2. ↑  ד"ר עידן גורן‏, זה מה שקורה בגוף שלכם כשאתם אוכלים אוכל חריף, באתר וואלה!‏, 26 באפריל 2019
3. ↑  למרות שיש מקרים בהם נדרש או מתבקש פינוי לטיפול רפואי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007579101505171
* LCCN: sh2012000039

 |
**OnePlus Two** הוא טלפון חכם המיוצר ומשווק על ידי חברת OnePlus. המכשיר הוכרז ב-28 ביולי 2015. 

זהו מכשיר הדגל לשנת 2016 ומכשיר הדגל השני של החברה.

חומרה, תוכנה ועיצוב
-------------------

המכשיר מגיע בשתי גרסאות עיקריות: גרסת ה-16GB עם 3GB זיכרון RAM, וגרסת ה-64GB עם 4GB RAM. גודל מסך המכשיר הוא 5.5 אינץ' ברזולוציית 1920X1080 (רזולוציית HD מלאה), בצפיפות פיקסלים של 401 ppi.

המכשיר כולל את ערכת השבבים סנאפדרגון 810 בגרסה 2.1, שלפי החברה מונעת את בעיית ההתחממות הקיימת בשבב הסנאפדרגון 810 הרגיל, הכוללת מעבד מתומן ליבות במהירות 1.8 ג'יגה הרץ. המכשיר כולל מצלמה אחורית ברזולוציית 13 מגה פיקסל, הכוללת פלאש LED כפול ומיקוד לייזר, היכולה לצלם ברזולציית 4K. המצלמה הקדמית היא ברזולוציית 5 מגה פיקסל.

המכשיר כולל גרסה מותאמת אישית של רום ה-OxygenOS, הכולל את מערכת ההפעלה אנדרואיד בגרסת 5.1.1 (Lollipop). למכשיר יש קורא טביעות אצבע, שלפי טענת החברה מהיר אף יותר מזה שבמכשירי האייפון. המכשיר הוא אחד המכשירים הראשונים בעולם עם מחבר USB Type-C (אם כי ללא תמיכה בתקן 3.1 שהוכרז יחד עם המחבר החדש), שעיקרו אפשרות הכנסת כבל הטעינה משני הצדדים.

המכשיר מגיע בצבע שחור וניתן להחליף את כיסוי הגב באחד העיצובים: קוולר (Kevlar), במבוק, גוון עץ (Rosewood) ועץ כהה (Black Apricot).

סוללת המכשיר היא בנפח 3300 מיליאמפר.

קישורים חיצוניים
----------------

ויקישיתוף מדיה וקבצים בנושא **OnePlus Two** בוויקישיתוף
* 

* אתר האינטרנט הרשמי של OnePlus Two
* ניצן סדן, OnePlus 2: דאוס אקס סמארטפון, באתר כלכליסט, 17 באוגוסט 2015
* גד גניר, מה הקשר בין OnePlus Two לשוער נבחרת צרפת במונדיאל 98'?, באתר הארץ, 16 בספטמבר 2015
* גיא לוי, סקירת וידאו: OnePlus 2, באתר ynet, 11 באוקטובר 2015 סרטונים

הערות שוליים
------------

1. ↑  רשמי: OnePlus 2 יושק בחודש הבא, החל מ-329 דולר
**ז'ורז' פרטר** (בצרפתית: **Georges Prêtre**, ‏14 באוגוסט 1924 ‒ 4 בינואר 2017) היה מנצח צרפתי.

ביוגרפיה
--------

פרטר נולד בוואזייר (צפון) ולמד בקונסרבטואר של פריז. עם מוריו שם נמנו מוריס דיריפלה (הרמוניה) ואנדרה קלויטנס, (ניצוח). אחרי שסיים את לימודיו, ניצח במספר בתי אופרה צרפתיים קטנים, לעיתים בשם הבימה **ז'ורז' דהריין**, לפני הופעתו הראשונה בפריז, באופרה קומיק ב"קפריצ'ו" של ריכרד שטראוס. הופעתו הראשונה בבית האופרה המלכותית, קובנט גארדן בלונדון הייתה ב-1961. בהמשך שנות ה-60 ניצח לראשונה במטרופוליטן אופרה, ניו יורק ובלה סקאלה, מילאנו. בכמה הזדמנויות עבד עם מריה קאלאס והקליט עמה את כרמן ואת טוסקה. זמן מה כיהן כמנהל מוזיקלי באופרה של פריז.

מלבד אופרה, פרטר נודע בעיקר בניצוח על מוזיקה צרפתית. שמו נקשר בייחוד עם פרנסיס פולנק, לאחר שניצח על הצגת הבכורה של האופרה של פולנק, "הקול האנושי" באופרה קומיק ב-1959 ועל Sept répons des ténèbres ("שבע רספונסוריות של הצללים") שלו ב-1963. בשנת 1999 ניצח על סדרת קונצרטים בפריז לחגוג את שנת המאה להולדת פולנק. בשנת 1989 הקדיש מרסל לנדובסקי את הסימפוניה הרביעית שלו לפרטר.

פרטר ניצח גם על תזמורת לה סקאלה בגרסאות הקולנוע של פרנקו זפירלי משנת 1982 ל"קנאת בן כפר" של מסקאני ו"ליצנים" של לאונקוואלו. בשני הסרטים כיכב פלאסידו דומינגו.

פרטר ניצח על "קונצרט השנה החדשה בווינה" של וינה ב-2008. הוא המנצח הצרפתי היחיד, עד כה, שניצח על קונצרט מסורתי זה.

קישורים חיצוניים
----------------

* ז'ורז' פרטר, במסד הנתונים הקולנועיים IMDb (באנגלית)
* ז'ורז' פרטר, באתר ספוטיפיי
* ז'ורז' פרטר, באתר AllMusic (באנגלית)
* ז'ורז' פרטר, באתר MusicBrainz (באנגלית)
* ז'ורז' פרטר, באתר Discogs (באנגלית)
* ז'ורז' פרטר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306012605171
* BNE: XX1169143
* BnF: cb13898661m (data)
* CiNii: DA0674612X
* GND: 124169546
* ISNI: 0000 0003 6858 9264
* LCCN: n82025147
* LNB: 000101248
* MusicBrainz: 33ff592d-0cf8-4d40-895d-993aad15d311
* NKC: pna2005262046
* NLK: KAC2020L0773
* NLP: a0000002583009
* NSK: 000045135
* NTA: 070242445
* RERO: 02-A003715513
* SNAC: w6sx7500
* SUDOC: 066845130
* VIAF: 112687781
* WorldCat: lccn-n82025147

 |
**Visual C++‎** היא סביבת פיתוח משולבת (IDE) שנוצרה עבור שפות התכנות C ו-C++‎ ותוכננה בידי מיקרוסופט. יש בה כלים לפיתוח ולניפוי שגיאות קוד של ++C, בייחוד קוד שנכתב עבור Microsoft Windows API, ה-DirectX API וסביבת העבודה .NET של מיקרוסופט. הסביבה היא חלק מויז'ואל סטודיו הכולל כלי פיתוח לשפות תכנות נוספות.

יכולות
------

++Visual C מתפארת בתכונות כמו צביעת מבנים תחביריים בעורך הקוד בצבעים שונים (syntax highlighting), השלמת קוד באופן אוטומטי (IntelliSense) ויכולות ניפוי שגיאות מתקדמות.

לדוגמה, סביבת הפיתוח מאפשרת ניסוי שגיאות מרחוק על מחשב נפרד על ידי הרצת הקוד שורה אחרי שורה.
יכולות ניפוי שגיאות מתקדמות נוספות הן האפשרות לקפוץ לכל שורה בקוד בזמן ניפוי שגיאה, עריכה של שורות והמשך ניפוי השגיאות בזמן ריצה (Edit and Continue) ללא צורך בבניית הפרויקט מחדש, ועוד.

סביבת ההידור והקישור נותן אפשרויות של Precompiled Headers, Incremental Link, Minumal Rebuild אשר מקצרות באופן משמעותי את זמני ההידור והקישור.

לקריאה נוספת
------------

* דייוויד קרוגלינסקי, סקוט ווינגו, ג'ורג' שפרד, **המדריך השלם Visual C++ 6**,אנגלית: מיקרוסופט פרס, עברית: הוצאת הוד עמי, בעריכת יצחק עמיהוד, 1998, 1,032 עמ'.

קישורים חיצוניים
----------------

* Visual C++, הבלוג הרשמי
* אתר האינטרנט הרשמי של Visual C++ (בשפות מרובות)
* מרכז פיתוח ++Visual C של מיקרוסופט - אנגלית
* מרכז פיתוח ++Visual C של מיקרוסופט - קהילה - אנגלית
* הורדת **Visual C++ 2012 Express edition** - אנגלית

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph195835

 |
**טיבור נילשי** (בהונגרית: **Nyilasi Tibor**; נולד ב-18 בינואר 1955), הוא כדורגלן עבר הונגרי ששיחק בעמדת הקישור ההתקפי.

קריירה
------

נילשי החל לשחק בקבוצת הנוער של מועדון פרנצווארוש ההונגרי, שם אומן על ידי גיולה ראקוסי(אנ'). בין השנים 1971 ל-1974 הוא כבש 54 שערים ב-65 משחקים. במסגרת הקבוצה הבוגרת הוא זכה בשני תוארי ליגה ובשלושה גביעי הונגריה וב-1981 הוא היה מלך השערים בליגה ההונגרית, ואף זכה בנעל הכסף האירופית (נחשב למקום 2 בנעל הזהב האירופית). הוא אף הופיעה עם פרנצווארוש במסגרת בגמר גביע אירופה למחזיקות גביע ב-1975. 

ב-1983 הצטרף לאוסטריה וינה עמה זכה בשלושה תוארי ליגה רצופים והיה מלך השערים של הליגה האוסטרית ב-1984.

נילשי שיחק בנבחרת הונגריה עמה השתתף במונדיאלים של 1978 ו-1982, בהם הבקיע שני שערים בחמישה משחקים. 

לאחר פרישתו אימן את פרנצווארוש בשתי קדנציות שונות. הוא אף שימש בתור מנהלה המקצועי. לאחר מכן עבד כפרשן כדורגל בערוץ הספורט ההונגרי, "SPORT TV".

תארים
-----

### קבוצתיים

**פרנצווארוש**

* ליגת העל ההונגרית: 1975/76, 1980/81
* הגביע ההונגרי: 1973/74, 1975/76, 1977/78

**אוסטריה וינה**

* הבונדסליגה האוסטרית: 1983/84, 1984/85, 1985/86
* הגביע האוסטרי: 1985/86

### אישיים

* מלך השערים של ליגת העל ההונגרית: 1980/81
* נעל הכסף האירופית: 1980/81
* מלך השערים של גביע אופ"א: 1983/84

### מאמן

**פרנצווארוש**

* ליגת העל ההונגרית: 1991/92
* הגביע ההונגרי: 1990/91, 1992/93, 1993/94

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל המאמן, באתר Transfermarkt
**יורם בינור** (נולד ב-26 בספטמבר 1954) הוא עיתונאי ישראלי המתמחה בסיקור תחום הערבים ישראלים ושטחי יהודה והשומרון וחבל עזה.

ביוגרפיה
--------

עם גיוסו לצה"ל התנדב בינור לצנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. במילואים שירת כקצין באחת מחטיבות המילואים של הצנחנים.

בינור החל את עבודתו כעיתונאי בשנת 1983, ובמשך השנים עבד בעיתונים "חדשות" ו"כל העיר". עם הקמת חברת החדשות של ערוץ 2 בשנת 1993 הצטרף בינור לסגל החברה, ובמשך 11 שנות עבודתו בה, קנה לו מעמד של עיתונאי מהמובילים בתחומו בישראל. לאחר הצטרפותו של הפרשן לענייני ערבים אהוד יערי לחברת החדשות בשנת 2000, התגלה סכסוך בין השניים לגבי אופן כיסוי ענייני ערבים, ובאוקטובר 2008 עזב את חברת החדשות.

בינור החל בהנחיית תוכנית הבוקר "יום חדש" וביצע תחקירים עיתונאיים לתוכניתו של רינו צרור. בנוסף, הוא הצטרף כשחקן לעונה השנייה של הטלנובלה "חשופים". באוקטובר 2009 פורסם כי בינור עתיד להנחות תוכנית תחקירים בשם "המלכודת", אך לאחר דרישת הסנגוריה הציבורית לבטלהּ הופסקה הפקת התוכנית.

קישורים חיצוניים
----------------

* אורן פרסיקו, ‏סחבק, באתר גלובס, 15 במאי 2005
* קרן נתנזון, "העולם הערבי זו אהבה, השאר זה סטוצים", באתר ynet, 3 בפברואר 2011
* יעקב בר-און, ‏איפה הם היום: זה מה שעושה היום כתב חדשות 2 לשעבר, יורם בינור, באתר מעריב אונליין, 19 ביוני 2023

הערות שוליים
------------

1. ↑  יורם בינור, מירי, אהובתי היהודיה, מעריב, ‏ 21 באפריל 1989
2. ↑  ערן סויסה, אהוד יערי ניצח: יורם בינור עוזב את חדשות 2, nrg,‏ 18 באוקטובר 2008
3. ↑  רותה קופפר, מה לראות היום בטלוויזיה?, באתר הארץ, 1 בפברואר 2009
4. ↑  גילי איזיקוביץ, רשת הציגה את לוח שידורי החורף, באתר הארץ, 23 בדצמבר 2009
5. ↑  ערן סויסה, רשת במלכודת: יורם בינור מתרחק מהמסך, באתר nrg‏, 5 באוגוסט 2010
**הלשכה הבין-לאומית למידות ולמשקלות** (בצרפתית: Le **Bureau International des Poids et Mesures**; באנגלית: The **International Bureau of Weights and Measures**; בראשי תיבות: **BIPM**) היא הארגון הבינלאומי האחראי על תקנים של יחידות מידה על־פי מערכת היחידות הבינלאומית (SI).

על הלשכה אחראית: "הוועדה הבין-לאומית למשקלות ומידות" המארגנת את "הוועידה הכללית על משקולות ומידות".

הארגון שוכן במתחם Pavillon de Breteuil בעיירה סבר על יד פריז, בירת צרפת. על־פי אמנה בינלאומית על מידות (Convention du Mètre) משנת 1875, ועל־פי הסכם עם ממשלת צרפת שנחתם בשנת 1969 נחשב המתחם לשטח בינלאומי בעל מעמד חוקי מיוחד.

הארגון אחראי על אחדות כלל־עולמית של מידות ועקביות של מערכת היחידות הבינלאומית (SI). הוא פועל באמצעות מעבדות מטרולוגיה של מדינות החברות בו וכן על ידי מעבדות שלו עצמו. במתחם הארגון שמורים בתנאים מבוקרים חפצים שמהווים את התקן הסופי ליחידות מדידה, כגון מטר וקילוגרם.

נכון לינואר 2021, ישנן 63 מדינות חברות ו־40 מדינות עמיתות.

קישורים חיצוניים
----------------

ויקישיתוף מדיה וקבצים בנושא **הלשכה הבין-לאומית למידות ולמשקלות** בוויקישיתוף
* 

* אתר האינטרנט הרשמי של הלשכה הבין-לאומית למידות ולמשקלות (באנגלית)

* אתר האינטרנט הרשמי של הלשכה הבין-לאומית למידות ולמשקלות (בצרפתית)
* הלשכה הבין-לאומית למידות ולמשקלות, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263041405171
* BNE: XX145276
* BnF: cb118625494 (data)
* GND: 1002765-8
* ISNI: 0000 0001 2191 6593
* LCCN: n82058999
* NDL: 00797291
* NKC: kn20040126035
* NLA: 36053979
* SUDOC: 026362848
* VIAF: 156087403
* WorldCat: lccn-n82058999

 |
**דון דיאמונט** נולד בשם **דונלד פיינברג** (באנגלית: **Don Diamont**; נולד ב-31 בדצמבר 1962) הוא שחקן טלוויזיה אמריקאי-יהודי. ידוע בשל גילום הדמות בראד קרלטון אותה גילם שנים רבות בסדרה של CBS "צעירים חסרי מנוח". נכון להיום הוא משחק את ביל ספנסר ג'וניור בסדרה "היפים והאמיצים".

ביוגרפיה
--------

דיאמונט נולד בניו יורק, ניו יורק. דיאמונט הוא יהודי, ובראיון שהעניק ל"Soap Opera Digest" הוא הצהיר שחבק בשלמות ביהדותו רק בשלב מאוחר יותר בחייו. 

במשך כמה שנים דיגמן למותגים מצליחים. ב-1990 הוא נכנס לרשימת "הגברים הכי יפים" מטעם מגזין "פיפל". דיאמונט היה בעמוד השער של המגזין "פלייגרל" פעמיים, ב-1988 ו-1995.

ב-2009 הוא נבחר ל"שחקן האופרה הוותיק הסקסי ביותר" מטעם מגזין "פיפל".

קריירה
------

הוא קיבל את התפקיד הראשון שלו כשחקן בסדרה "ימי חיינו" ב-1984. הוא שיחק בסדרה שנה אחת בלבד.

דיאמונט ידוע בעיקר מגילום איש העסקים בראד קרלטון בסדרה "צעירים חסרי מנוח" שבה שיחק מ-1985 עד 1996. הוא חזר לשחק בסדרה בשנת 1998 עד שדמותו נהרגה בתחילת שנת 2009.

ב-5 במרץ 2009 יצאה הודעה לתקשורת שדיאמונט לוהק לאופרת הסבון של CBS "היפים והאמיצים" בתפקיד ביל ספנסר ג'וניור, דמותה אותה מגלם עד היום. 

בשנת 2018 הוא השתתף בגרסה איטלקית של התוכנית "רוקדים עם כוכבים" בהנחיית מילי קרלוצ'י. הוא נשר בסיבוב הראשון.

פילמוגרפיה
----------

### קולנוע

* שיים הנבזי (1994)
* OP Center‏ (1995)
* Country Justice‏ (1997)
* סדנה לעצבים (2003)

### טלוויזיה

* ימי חיינו (1984)
* צעירים חסרי מנוח (1985-1996; 1998-2009)
* היפים והאמיצים (1993; 2009-היום)
* משמר המפרץ (1998)

קישורים חיצוניים
----------------

ויקישיתוף מדיה וקבצים בנושא **דון דיאמונט** בוויקישיתוף

* דון דיאמונט, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 5649 089X
* LCCN: no2011158689
* VIAF: 187389666
* WorldCat: lccn-no2011158689

 |
**הרג השבויים והאזרחים המצרים בקרב המיתלה** כולל שני מקרים שבהם הרגו חיילים ישראליים מחטיבת הצנחנים שבויים ואזרחים מצריים בקרב המיתלה במלחמת סיני בשנת 1956. 

האחד, בדרך למעבר המיתלה, כעשרה שבויים שנתפסו. השני, בצומת פרקר, כ-30–40 פועלי כביש שעבדו במקום.

איש לא הועמד לדין על מעשי הטבח. ישנה מחלוקת בנוגע לידיעת מפקד הגדוד, רפאל איתן, ומפקד החטיבה אריאל שרון, על המעשים. 

בשנת 1995 פורסם במקומון ירושלים ראיון ובו הודה אריה בירו, אז מפקד פלוגה בגדוד 890, שהרג כמה עשרות שבויים מצריים שנתפסו במעבר המיתלה, ובהם כאלה שהיו כפותים. הוא טען שהיה בזה צורך מבצעי, מפני שלא היו מספיק חיילים שיכלו לשמור על השבויים. הראיון זכה לתהודה ובעקבותיו התוודו חיילים נוספים על מעשי טבח שביצעו. 

בעקבות הגילוי החליט ראש הממשלה, שמעון פרס, על הקמת ועדה לבדיקת הנושא. הוועדה גילתה מקרה אחד בו חיילים ישראלים היו מעורבים בהריגת שבויים מצרים, לעומת שורת מקרים בהם הרגו חיילים מצרים שבויים ישראלים.

בעקבות הפרסום מצרים דרשה מספר פעמים את העמדתו לדין של בירו או את הסגרתו למצרים.

הערות שוליים
------------

1. ↑  מי שבא קיבל כדור, באתר הארץ, 6 בפברואר 2007
2. ↑  אתר למנויים בלבד יוסי שריד, למה בכה חיים גורי, באתר הארץ, 5 ביוני 2015
3. ↑  שרית פוקס, בריאיון עם אריה בירו, פורסם במעריב, גיליון יום כיפור, 3 באוקטובר 1995
4. ↑  מצרים שוקלת לדרוש פיצויים מישראל על רצח השבויים, באתר ynet, 5 ביולי 2004
5. ↑  ynet, תא"ל (מיל') אריה בירו הלך לעולמו בגיל 79, באתר ynet, 16 באפריל 2006
**קרלטון אוורהארט השני** (באנגלית: **Carlton D. Everhart II**) הוא קצין בדימוס בדרגת גנרל בחיל האוויר של ארצות הברית, בתפקידו האחרון שירת כמפקד פיקוד התובלה של החיל.

ביוגרפיה
--------

אוורהארט סיים ב-1983 לימודי תואר ראשון בווירג'יניה טק במסגרת מלגה להכשרת קציני מילואים של חיל האוויר. הוא התגייס לחיל האוויר ושירת כטייס מטוסי תובלה.

בשנים 1998–2000 שימש עוזר לענייני חיל האוויר לנשיא ארצות הברית. בשנים 2000–2001 פיקד על טייסת התובלה 475, טייסת מטוסי לירג'ט C-21 להטסת בכירים. באוגוסט 2003 מונה למפקד להק המבצעים של כנף 374 בבסיס יוקוטה ביפן, בתפקיד זה פיקד על כנף המשלוח האווירי 386 שנשלחה לדרום-מערב אסיה. ביולי 2005 מונה לסגן מפקד כנף התובלה 97 ושלושה חודשים אחר כך מונה למפקד הכנף. מילא שורה של תפקידי מטה ופיקוד בארצות הברית ובאפגניסטן.

באפריל 2012 מונה לסגן מפקד חיל האוויר השלישי בבסיס רמשטיין שבגרמניה, במהלך כהונתו נחשף כי מפקד חיל האוויר השלישי טייח פרשת הטרדה מינית, הוא נאלץ לפרוש מתפקידו ובפברואר 2014 מונה אוורהארט למחליפו. ביוני 2014 קודם לדרגת לוטננט גנרל ומונה למפקד חיל האוויר ה-18.

באוגוסט 2015 קודם לדרגת גנרל ומונה למפקד פיקוד התובלה האווירית של חיל האוויר, הוא שירת בתפקיד עד ספטמבר 2018.

במהלך שירותו צבר מעל 4,700 שעות טיסה, על מטוסי T-37 טוויט, T-38 טאלון, בואינג KC–135, בואינג C-17, מקדונל דאגלס C-9, לוקהיד C-130 הרקולס, C-5 גלקסי, לירג'ט C-21, גאלפסטרים C-37,‏T-1A ג'ייהוק ומסוקי בל UH-1N.

אוורהארט נשוי למישל ואב לארבע בנות.

קישורים חיצוניים
----------------

ויקישיתוף מדיה וקבצים בנושא **קרלטון אוורהארט** בוויקישיתוף
* ביוגרפיה באתר חיל האוויר של ארצות הברית
* AETC colonel promoted to general
**לִינְצִ'ינְג** (בסינית מפושטת: **临清**; בסינית מסורתית: **臨清**; בפין-יין: **Línqīng**) היא נפה עירונית השייכת לנציבות העירונית לְיָאוצֶ'נְג במחוז שאנדונג שבמזרח הרפובליקה העממית של סין.
על פי מפקד האוכלוסין משנת 2020 אוכלוסיית הנפה מנתה 794,529 תושבים. העיר שוכנת בנקודת המפגש בין התעלה הגדולה של סין לנהר וֵיי ורחוקה 380 קילומטרים מבייג'ינג על קו מסילת הברזל גִ'ינְגגְ'יוּ שבין בייג'ינג להונג קונג. שטח הנפה הוא 954 קמ"ר וגובהה נע בין 29 מטרים ל-38 מטרים מעל פני הים. הטמפרטורה השנתית הממוצעת היא ℃12.8, הטמפרטורה הגבוהה ביותר שנרשמה היא ℃41.4 והנמוכה ביותר ℃22.1-. כמות המשקעים השנתית הממוצעת היא 590.4 מ"מ. בעיר יש בממוצע 205 ימים בשנה חופשיים מקרה ו-2,661 שעות שמש בשנה.

העיר לינצ'ינג חייבת את הקמתה לתעלה הגדולה של סין (ומשום כך בנויים רחובותיה הראשיים במקביל לתעלה) שהייתה הגורם לשגשוגה הכלכלי של העיר במשך שנים רבות. קטע התעלה המגיע אליה מדרום, מהעיר לְיָאוצֶ'נְג, מכונה "תעלת לוּ" וכיום לא זורמים בו מים בכל עונות השנה. קטע התעלה היוצא צפונה לכיוון העיר טיינג'ין מכונה "התעלה הצפונית" ומנצל את מימיו של הנהר וֵיי, ולכן יש בו מים כל השנה.

בשל התעלה הגדולה היה לעיר תפקיד כלכלי חשוב בהיסטוריה של סין. בתקופות השלטון של שושלת מינג ושושלת צ'ינג הייתה העיר מרכז גדול לסחר במוצרי טקסטיל. העיר הייתה גם המרכז הגדול ביותר בצפון סין לאחסון והפצת של דגנים. הממשלה המרכזית בנתה אסמים בעיר ומשרד ממשלתי פיקח על הפצת הדגנים. לתעשיית הלבנים של העיר יצא שם ברחבי סין והעיר הייתה חייבת לספק מיליון לבנים בשנה לבניית הארמונות הקיסריים. לינצ'ינג התפרסמה כמקום בו יוצרו הרעפים בשימוש החומה הגדולה של סין והעיר האסורה. כיום מבוססת הכלכלה המשגשגת של העיר על מספר מפעלי תעשייה קלה.

מלבד התעלה הגדולה של סין כוללים מוקדי המשיכה התיירותיים של העיר את הצוק הבולט של העיר, סטופה, מסגד וחורבות בית המכס ששימש פעם לגביית מס מעבר מתעבורת הסחר בתעלה הגדולה. פגודת שֶׁאלִי בסמוך לתעלה הגדולה היא נקודת ציון ידועה בעיר.

העיר, שבה ביקר פעם המיסיונר והסינולוג האיטלקי הידוע, מטאו ריצ'י בדרכו לבייג'ינג, הייתה מ-1931 מקומו מושבו של פרפקט אפוסטולי (לטינית prœfectus), אם כי המשרה לא אוישה מ-1981.

קישורים חיצוניים
----------------

* מאמר על ליצ'נג "סין היום" מס' 78 (2005) (באנגלית)
* האתר הרשמי של לינצ'ינג סינית בלבד.
* אתר נוסף סינית בלבד, אבל עם תמונות.

הערות שוליים
------------

1. ↑  China: Shāndōng (Prefectures, Cities, Districts and Counties) - Population Statistics, Charts and Map, www.citypopulation.de
2. ↑  במדינות שבהם התנאים אינם מאפשרים הקמת דיוקסיה ממנים מיסיונר שהוא כומר קתולי לעמוד בראש יחידה ארגונית האחראית על טריטוריה.
**שרה מרדוק** (באנגלית: **Sarah Murdoch**; נולדה ב-31 במאי 1972) היא דוגמנית ושחקנית אוסטרלית.

קריירה
------

מרדוק נולדה בלונדון, אנגליה בשם שרה או'הייר והיגרה בילדותה עם הוריה לסידני, אוסטרליה שם גדלה. בגיל שבע עשרה לאחר סיום לימודיה בתיכון הלכה ללמוד בלט במכללת אומנויות הבמה על שם מקדונלד אך לאחר שהמאמן שלה אמר לה שהיא לא מתאימה להיות בלרינה מכיוון שהיא גבוהה עזבה את הבלט ופנתה לתחום הדוגמנות, בתחילה דגמנה רק באוסטרליה ואחר כך נסעה לדגמן גם בפריז ובלונדון במהלך הקריירה שלה היא דגמנה לחברות, מעצבים ומותגים רבים ברחבי העולם כגון לוריאל, רבלון, ראלף לורן, איב סן לורן ואסתי לאודר והופיעה בשערי מגזינים רבים כגון Elle ו-GQ ובשנים 1999 ו-2003 הופיעה בגיליון בגדי הים של ספורטס אילוסטרייטד.

מרדוק הגישה תקופה מסוימת את "Today" תוכנית הבוקר היומית הפופולרית ביותר באוסטרליה והיא אף חזרה לתוכנית לאחר שסיימה את תפקידה כמגישה אורחת בתוכנית שעסקה בנושא של מודעות למען סרטן השד. 
ב-2000 הופיעה בטלוויזיה בסדרה "חברים" וב-2001 כיכבה בקולנוע לצד הדוגמנית שלום הרלו בסרט "Head Over Heels".

ב-2007 החלה מורדוק להנחות את העונה החמישית של התוכנית "הטופ מודל הבאה של אוסטרליה" (Australia's Next Top Model) שהיא אחת מתוכניות הריאליטי הנצפות ביותר באוסטרליה וזאת לאחר מחלוקת שהתנהלה עם המנחה הקודמת, בנוסף להנחיית התוכנית חתמה שרה על חוזה עם חברת ההפקות פוקסטל על שיתוף פעולה איתם ביצירת סרטים תיעודיים ביחד עם חברת ההפקות שבבעלותה, ב-2010 ספגה מרדוק ביקורת קשה על תקלה שקרתה בגמר התוכנית בה הכריזה בטעות על הזוכה הלא נכונה. ב-2011 הודיעה על עזיבתה מהנחיית התוכנית לאחר שלוש עונות. 

ב-2009 הפיקה מרדוק סרט דקומנטרי בשם "גאוות אוסטרליה" העוסק בחיי היום יום של האוסטרלים והעלה נושאים שונים על ידי מאות אנשים שנבחרו להופיע בסרט.

חייה האישיים
------------

מרדוק פעילה למען סיוע לגופים העוסקים באומנויות שלא למטרת רווח ולצדקה, היא משמשת כשגרירה הבינלאומית לשם כבוד של להקת המחול של אוסטרליה וכחברת הנהלה של הלהקה בנוסף היא גם פעילה ב"מכון לחקר ילדים" והיא אחראית על צוות הפיתוח של המכון (המכון הוקם ב-1986 על ידי סבתו של בעלה של מורדוק ועוסק בבריאות הילד), מרדוק היא הפטרונית של "הקרן הבינלאומית של אוסטרליה למלחמה בסרטן השד" ואף דברה מספר פעמים בתקשורת על המודעות למחלה ועל פעילות הקרן.

ב-1999 נישאה שרה ללאכלן מרדוק, בנו של איל התקשורת והמיליארדר רופרט מרדוק, בניי הזוג מתגוררים בסידני ולהם שלושה ילדים, שני בנים: קאלן אלכסנדר (נולד ב-9 בנובמבר 2004), איידן פטריק (נולד ב-6 במאי 2006) ובת, איירין אליזבת (נולדה ב-10 באפריל 2010).

קישורים חיצוניים
----------------

ויקישיתוף מדיה וקבצים בנושא **שרה מרדוק** בוויקישיתוף

* שרה מרדוק, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 5515 0535
* LCCN: no2008144387
* NKC: xx0081639
* VIAF: 85838585
* WorldCat: lccn-no2008144387

 |
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**הניו זילנד הראלד** (באנגלית: **The New Zealand Herald**) הוא יומון היוצא לאור באוקלנד שבניו זילנד. העיתון בבעלות New Zealand Media and Entertainment ‏(NZME) המפעיל בניו זילנד עיתונים מקומיים, תחנות רדיו ואמצעי תקשורת נוספים. העיתון הוא בעל התפוצה הגדולה ביותר בניו זילנד, כשבשיא בשנת 2006 הגיעה תפוצתו ל-200,000 עותקים ביום, אך מאז ירדה ועמדה על 123,793 עותקים נכון לדצמבר 2016. עיקר תפוצתו של העיתון היא באזור אוקלנד.

העיתון נוסד על ידי ויליאם צ'ישולם וילסון, שהיה שותף של ג'ון וילימסון בהוצאת העיתון "ניו זילנדר" (New Zealander). וילסון שראה בגדילתה של אוקלנד הזדמנות עסקית החליט להקים עיתון מתחרה, ויסד את הניו זילנד הראלד שיצא לאור לראשונה ב-13 בנובמבר 1863. סיבה נוספת לפיצול בין העיתונים הייתה מחלוקת באשר לקו המערכת ביחס למלחמה במאורים, כשווילסון תמך במאבק נגד המאורים. הניו זילנד הארלד התחרה ב- עד לסגירתו של זה ב-1866. מתחרה נוסף של העיתון היה *The Daily Southern Cross*, עד שבשנת 1876 נבלע לתוכו כשבעליו, אלפרד הורטון נכנס לשותפות עם משפחת וילסון.

קישורים חיצוניים
----------------

ויקישיתוף מדיה וקבצים בנושא **הניו זילנד הראלד** בוויקישיתוף
* 

* אתר האינטרנט הרשמי של הניו זילנד הראלד (באנגלית)
* הניו זילנד הראלד, ברשת החברתית פייסבוק

* הניו זילנד הראלד, ברשת החברתית אקס (טוויטר)

* הניו זילנד הראלד, ברשת החברתית אינסטגרם

הערות שוליים
------------

1. ↑  "ABC statistics". New Zealand Audit Bureau of Circulation. נבדק ב-5 ביוני 2017. `{{cite web}}`:  (עזרה)
2. ↑  "Daily Southern Cross". *Papers Past*. National Library of New Zealand. נבדק ב-23 במרץ 2012. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* TePapa: 11306
* VIAF: 145933285
* WorldCat: viaf-145933285

 |
**סטרופקוב** (בסלובקית: **Stropkov**) היא עיר במחוז סטרופקוב שבסלובקיה.

היסטוריה
--------

העיר סטרופקוב הייתה עיר מחוז, מרכז כלכלי, חברתי ותרבותי בצפון זמפלין (אנ'). היא שוכנת בעמק בהרי הבסקידים הנמוכים (NIZKE BESKYDY), על הגדה השמאלית של נהר אונדבה (אנ'), בקרבת הגבול עם פולין, מצפון-מזרח לערים פרשוב וקושיצה. מקורותיו כיישוב סלובקי עתיק מגיעים למאה ה-13.

עדויות כתובות ראשונות על העיירה קיימות משנת 1404. השליט הראשון של העיר היה לדיסלאב סוטוגורסקי. בשנת 1408 הוזכרה לראשונה הטירה של העיר - קסטלום. העיר השתייכה לממלכת הונגריה, אחר כך לממלכת הבסבורג (האימפריה הרומית הקדושה, האימפריה האוסטרית ולבסוף האימפריה האוסטרו-הונגרית), ומשנת 1918 לרפובליקה הצ'כוסלובקית.

בשנת 1785 נמצאו בעיירה כ-204 בתים ו-1326 תושבים. סטרופקוב הייתה העיר השלישית עם מספר התושבים הרב ביותר באזור זמפלין עם 87 בעלי מלאכה (שנת 1778). מצב זה נמשך בשנים הבאות: 1848, 1918 ו-1945, עד 1960. מאז המאה ה-18 החלה העיר להתפורר. בשנת 1828 היו 201 בתים ו-2,250 תושבים. בשנת 1869 גרו שם 2,502 תושבים ואילו בשנת 1900 רק 2,276. משנת 1870 עקרו תושבים רבים למדינות אחרות.

בין שתי מלחמות העולם השתייכה סטרופקוב לאחד האזורים הבלתי מפותחים והעניים ביותר בסלובקיה. מלבד החקלאות, תושבי העיר התפרנסו מתעשיית המלאכה המסורתית ועבודה ביערות. במהלך שנות מלחמת העולם השנייה, הירידה הכלכלית הייתה בעיצומה. רק 487 בתים עם 3,311 תושבים מילאו את שטחה של סטרופקוב בזמן המלחמה. מלבד המצב המסובך שלאחר המלחמה, ניכר כי לבניית מפעל טסלה וחברות רבות אחרות הייתה תרומה חשובה לשינויים מהותיים בדמוגרפיה ובתשתיות. כאשר רק 2,695 אנשים בשנת 1950 גרו בעיר, בשנת 1991 כבר היו 9,719 אנשים.

יהדות סטרופקוב
--------------

|  |  |
| --- | --- |
|  |  ראו גם – **חסידות סטרופקוב** |

קישורים חיצוניים
----------------

ויקישיתוף מדיה וקבצים בנושא **סטרופקוב** בוויקישיתוף
* 

* אתר האינטרנט הרשמי של סטרופקוב

הערות שוליים
------------

1. ↑  קהילת יהודי סטרופקוב, באתר "אנו – מוזיאון העם היהודי"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567634905171
* GND: 4405876-7
* LCCN: n92001137
* MusicBrainz: 01977467-8fa0-49a6-b02e-07d0c112f4cd
* NKC: ge602699
* VIAF: 130324823
* WorldCat (עם VIAF): 130324823

 |
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**סמסונג גלקסי A40** (באנגלית: **Samsung Galaxy A40**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-19 במרץ 2019, והושק ב-10 באפריל אותה שנה באירופה. הוא יורשו של סמסונג גלקסי J6.

המכשיר הוא גרסה קומפקטית של המכשיר סמסונג גלקסי A30, שנמכר רק בשווקים בהם סמסונג גלקסי A30 אינו זמין.

מפרט
----

### חומרה

המכשיר מצויד במסך מסוג סופר AMOLED Infinity-U, בגודל 5.9 אינץ', וברזולוציית 2340×1080 פיקסלים. עם יחס מסך בגוף של 85.5%, ביחס רוחב-גובה של 19.5:9, המכשיר מצויד במסך מסוג "גורילה קלאס 3".

המכשיר מופעל על ידי מעבד בעל שמונה ליבות, כאשר 6 מהן פועלות בתדר עבודה של 1.6 ג'יגה הרץ, וה-2 הנוספות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם Exynos 7904. האחסון הפנימי של המכשיר הוא בנפח 64 ג'יגה בייט. למכשיר יש זיכרון RAM בנפח 4 ג'יגה בייט, ונפח האחסון ניתן להרחבה באמצעות כרטיס microSD עד ל-512 ג'יגה בייט. כמו כן, המכשיר מופעל על ידי סוללה בקיבולת 3100 מיליאמפר-שעה. המכשיר מצויד ב-MICROSIM כפול SIM ננו חריץ שתומך VoLTE.

#### מצלמה

המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה אחורית כפולה עם חיישן ברזולוציה 16 מגה פיקסל; המצלמה הראשית והעדשת מצלמה אולטרה רחבה בשדה ראייה של 123 מעלות ברזולוציה 5 מגה פיקסל; המצלמה הקדמית ברזולוציה 25 מגה פיקסל.

### תוכנה

המכשיר הושק כשמותקנת עליו מערכת ההפעלה אנדרואיד 9 ("פאי") בממשק המותאם של סמסונג - One UI 1.0

באפריל 2020 המכשיר עודכן בעדכון תוכנה, על פני אנדרואיד 10 בממשק המותאם של סמסונג - One UI 2.0.

בסוף מרץ 2021 המכשיר עודכן בעדכון תוכנה, וקיבל את מערכת ההפעלה אנדרואיד 11 בממשק המותאם של סמסונג - One UI 3.1.

קישורים חיצוניים
----------------

ויקישיתוף מדיה וקבצים בנושא **סמסונג גלקסי A40** בוויקישיתוף
* אתר האינטרנט הרשמי של סמסונג גלקסי A40

הערות שוליים
------------

1. ↑  Samsung Galaxy A40 - Full phone specifications, m.gsmarena.com
2. ↑  הוכרז: Samsung Galaxy A40 – עם מסך 5.9 אינץ' וסלפי ב-25 מגה-פיקסל, באתר גאדג'טי, ‏11 באפריל 2019
3. ↑  Samsung Galaxy A40 arrives in Europe with 25 MP selfie camera, GSMArena.com (באנגלית)
4. ↑  SamMobile, Galaxy A40 Android 10 update reportedly starts rolling out, SamMobile
5. ↑  Samsung starts rolling out Android 11 with One UI 3.1 to the Galaxy A40 and Galaxy A80, xda-developers, ‏24 במרץ 2021 (באנגלית)
**תרזה אנדרוז'** (באנגלית: **Theresa Andrews**; נולדה ב-25 באוגוסט ב-1962) היא שחיינית עבר אמריקאית. היא אלופה אולימפית בעלת שתי מדליות זהב אולימפיות.

ביוגרפיה
--------

אנדרוז נולדה בניו לונדון, קונטיקט. היא התאמנה במועדון השחייה של צפון בולטימור (שני עשורים לאחר שהתאמנה במועדון, השחיין הגדול ביותר שהתאמן בו הוא מייקל פלפס. בנוסף, התאמנו במועדון זה מדליסטיות אולימפיות נוספות: אניטה נול, בת' בוטספורד וקייטי הוף). היא למדה באוניברסיטת פלורידה בגיינסוויל והתאמנה תחת הדרכתו של רנדי ריס.

באולימפיאדת לוס אנג'לס (1984) זכתה אנדרוז בשתי מדליות זהב, במשחה ל-100 מטר גב בתוצאה של 1:02.55 דקות, לפני בת ארצה בטסי מיטשל (1:02.63 דקות) ויולנדה דה רובר מהולנד (1:02.91 דקות) ובמשחה שליחות 4x100 מטר מעורב בתוצאה של 4:08.34 דקות, לפני מערב גרמניה (4:11.97 דקות) וקנדה (4:12.98 דקות). בנוסף, היא סיימה במקום העשירי במשחה ל-200 מטר גב בתוצאה של 2:13.48 דקות.

בטקס פרטי הציגה אנדרוז את מדליית הזהב לאחיה, על אומץ ליבו בהתמודדות עם שיתוק ארבעת גפיו כתוצאה מתאונת אופניים שבה נפגע, בהיותו בן 19.

כיום, משמשת אנדרוז דוברת של תאגידים, כנסים, קבוצות קהילתיות ובתי ספר. היא סיימה תואר ראשון בטיפול ביצירה מאוניברסיטת פלורידה ובוגרת תואר שני בעבודה סוציאלית קלינית מאוניברסיטת המדינה של אוהיו בקולומבוס. היא התמחתה בטיפול בילדים החולים במחלות המטולוגיות ואונקולוגיות. כמו כן, היא פעילה בוועד האולימפי האמריקאי.

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* תרזה אנדרוז, באתר olympedia.org
* תרזה אנדרוז, באתר Swimrankings
* sports123.com (אורכב 14.06.2013 בארכיון Wayback Machine)

|  אלופות אולימפיות - משחה ל-100 מטר גב (נשים) |
| --- |
| 

|  |
| --- |
| 1924: סיביל באואר ארצות הבריתארצות הברית • 
1928: מארי בראון הולנדהולנד • 
1932: אלינור הולם ארצות הבריתארצות הברית • 
1936: נידה סנף הולנדהולנד • 
1948: קארן הארופ דנמרקדנמרק • 
1952: ג'ואן הריסון  דרום אפריקה • 
1956: ג'ודי גרינהם בריטניהבריטניה • 
1960: לין בורק ארצות הבריתארצות הברית • 
1964: קאתי פרגוסון ארצות הבריתארצות הברית • 
1968: קיי הול ארצות הבריתארצות הברית • 
1972: מליסה בלוט ארצות הבריתארצות הברית • 
1976: אולריקה ריכטר מזרח גרמניהמזרח גרמניה • 
1980: ריקה רייניש מזרח גרמניהמזרח גרמניה • 
1984: תרזה אנדרוז ארצות הבריתארצות הברית • 
1988: קריסטין אוטו מזרח גרמניהמזרח גרמניה • 
1992: קריסטינה אגרסגי הונגריההונגריה • 
1996: בת' בוטספורד ארצות הבריתארצות הברית • 
2000: דיאנה מוקאנו רומניהרומניה • 
2004: נטלי קוגלין ארצות הבריתארצות הברית • 
2008: נטלי קוגלין ארצות הבריתארצות הברית •
2012: מליסה פרנקלין ארצות הבריתארצות הברית • 
2016: קטינקה הוסו הונגריההונגריה • 
2020: קיילי מקיואן אוסטרליהאוסטרליה |

 |
טום וולף חותם, בין היתר, על החוק האוסר קשר עם עסקים שמחרימים את ישראל, נובמבר 2016
**תומאס וסטרמן "טום" וולף** (באנגלית: **Thomas Westerman "Tom" Wolf**; נולד ב-17 בנובמבר 1948) הוא איש עסקים ופוליטיקאי אמריקאי חבר המפלגה הדמוקרטית, שכיהן כמושל פנסילבניה בשנים 2015–2023.

ביוגרפיה
--------

וולף נולד ביורק שבפנסילבניה. הוא סיים את לימודיו התיכוניים ב-1967. לאחר מכן סיים תואר ראשון בדרטמות' קולג' ב-1972, תואר שני בפילוסופיה באוניברסיטת לונדון ב-1978, ולבסוף דוקטורט מהמכון הטכנולוגי של מסצ'וסטס (MIT) ב-1981.

לאחר סיום לימודיו, החל לעבוד וולף עבור "Wolf Organization Inc.", חברה בבעלות משפחתו העוסקת בבניית חומרים ובסיסה ביורק. ב-1985 רכש את החברה יחד עם שני שותפים. הוא גם שימש כחבר במועצת פיתוח כלכלי בוועדה החקיקתית לבתי ספר עירוניים של פנסילבניה. לאחר שמכר את חברתו לחברת השקעות ב-2006, מונה על ידי המושל הדמוקרטי של פנסילבניה, אד רנדל, למזכיר מחלקת המיסים של פנסילבניה, ושירת בתפקיד זה מאפריל 2007 עד נובמבר 2008.

בכוונתו הייתה להתמודד למשרת מושל פנסילבניה ב-2010, אך מיאן לעשות כן בעקבות שאיפתו לרכוש מחדש את חברתו הקודמת, שעמדה בפני פשיטת רגל. לבסוף רכש וולף את החברה וניהל אותה.

באפריל 2013 הודיע על כוונתו לרוץ בבחירות למושל פנסילבניה. לאחר שזכה במועמדות הדמוקרטית, הביס את המושל המכהן טום קורבט, חבר המפלגה הרפובליקנית, ברוב של 54.93% ממניין הקולות מול 45.07% ליריבו. ב-20 בינואר 2015 הושבע רשמית לתפקידו, נבחר פעם נוספת בבחירות 2018. לאחר שמונה שנים בתפקיד, עקב הגבלת קדנציות, תמה כהונתו כמושל.

במהלך כהונתו קידם לגליזציה של מריחואנה רפואית וחתם על 2,540 חנינות, יותר מכל מושל אחר בתולדות המדינה, רוב החנינות הוענקו לאסירים שנשפטו על עבירות סמים ובפרט עבירות על החזקה ושימוש במריחואנה. 

כמו כן, קידם חוק שאוסר על רשויות במדינה להתקשר עם עסקים המחרימים את ישראל.

חיים אישיים
-----------

וולף נשוי לפרנסס, אומנית וציירת שמן. הם התחתנו ב-1975 לזוג שתי בנות. הוא חבר בכנסייה האפיסקופלית.

ב-2016 הודיע כי אובחן בסרטן הערמונית בשלב מוקדם ולכן זה לא משפיע על שגרת העבודה שלו. הוא טופל וב-2017 הודיע כי הרופאים אישרו שהוא בריא לחלוטין.

קישורים חיצוניים
----------------

ויקישיתוף מדיה וקבצים בנושא **טום וולף** בוויקישיתוף
* 

* אתר האינטרנט הרשמי של טום וולף
* טום וולף, ברשת החברתית פייסבוק

* טום וולף, ברשת החברתית אקס (טוויטר)

* טום וולף, ברשת החברתית אינסטגרם

* טום וולף, סרטונים בערוץ היוטיוב
* טום וולף, מושל מדינת פנסילבניה
* טום וולף, בפייסבוק

הערות שוליים
------------

1. ↑  Pennsylvania governor tops state record of pardons granted, Associated Press, ‏2023-01-13 (באנגלית אמריקאית)
2. ↑  קרן משפחת רודרמן, [ יהדות ארצות הברית
ומאבקה בחרם נגד ישראל
תמונת מצב על מעורבותה
של היהדות המאורגנת בארצות הברית
בחקיקה נגד חרמות על ישראל], 2018, עמ' 30

|  |  |
| --- | --- |
| בקרת זהויות עריכת הנתון בוויקינתונים | 
* GND: 117620999X
* LCCN: no2015120594
* VIAF: 317285331
* WorldCat: lccn-no2015120594

 |
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**Samsung Galaxy S9** (בתעתיק לעברית: **סמסונג גלקסי אס 9**) הוא סמארטפון מבוסס אנדרואיד מבית סמסונג, המהווה את מכשיר הדגל התשיעי של החברה. המכשיר הוכרז ב-24 בפברואר 2018. למכשיר מסך בגודל 5.8 אינץ' ברזולוציית 2960x1440, מצלמה אחורית של 12 מגה-פיקסל עם צמצם כפול המשתנה לפי התאורה 1.5 2.4 /f. 

מצלמה קדמית של 8 מגה-פיקסל. המכשיר כולל סורק טביעות אצבע, זיהוי פנים, סורק קשתית, וסוללת 3000 מיליאמפר שעה. המכשיר יצא לאור בישראל ב-29 במרץ 2018. סלוגן המכשיר הוא "המצלמה נולדה מחדש".

תכונות ומאפיינים
----------------

### חומרה

למכשיר יש מסך 5.8 אינץ' ברזולוציית 2960x1440 בטכנולוגיית Super AMOLED. חלקו הקדמי של המסך מצופה בזכוכית גורילה גלאס 5 עמידה בפני שריטות, מצלמה 12 מגה פיקסל בגבו עם טכנולוגיה המאפשרת צילום אחורי ואיטי המשדרת 960 פריימים בשנייה ומבזק LED. המצלמה הקדמית בעלת 8 מגה פיקסל, ובה אפשרות להתמקד על האדם. המכשיר בעל חיישני מצפן, קרבה,**NFC** ג'יירו, תאוצה, ברומטר וטביעת אצבע.

זוג רמקולים סטראופוניים עם Dolby Atmos

רזולציית הווידאו היא 2160p@60fps

המכשיר כולל מעבד Exynos 9810

4 ליבות Mongoose 3 בתדר 2.9GHz ו4 ליבות Cortex-A55 בתדר 1.9GHz החסכוני במיוחד בחשמל. הזיכרון הפנימי של המכשיר הוא 64, 128 או 256GB. המכשיר ניתן להרחבה על ידי כרטיס SD. למכשיר סוללה בנפח 3,000 מיליאמפר, ומסגרת המכשיר עשויה ממתכת. המכשיר מגיע בצבעים שחור, כחול, אפור, סגול-לילך. גודל המכשיר הוא 147.7 מ"מ לאורך, 68.7 מ"מ לרוחב, 8.5 מ"מ עובי ומשקלו 168 גרם.

בדגם הפלוס גודל המכשיר הוא 6.2 אינץ' ומשקלו 189 גרם. זיכרון הראם הועלה ל-6 גיגה בייט. בגב האחורי קיימות שתי מצלמות ונפח הסוללה הוא 3,500 מיליאמפר.

### תוכנה

סמסונג גלקסי S9 מגיע עם מערכת ההפעלה אנדרואיד 9.0 פאי עם הממשק One UI החדש.

ביקורת
------

המכשיר קצר שבחים רבים בעיתונות הטכנולוגית ונחשב לאחד מהסמארטפונים הטובים ביותר לתקופתו. עיתון הארץ שיבח את המכשיר וציין כי "ה-Samsung Galaxy S9, מכשיר הדגל החדש לבית סמסונג, מספק מצלמה משובחת, איכות שמע מצוינת וסוללה חזקה".

ראו גם
------

* סמסונג גלקסי S7
* סמסונג גלקסי S10

קישורים חיצוניים
----------------

ויקישיתוף מדיה וקבצים בנושא **סמסונג גלקסי S9** בוויקישיתוף
* 

* אתר האינטרנט הרשמי של סמסונג גלקסי S9

הערות שוליים
------------

1. ↑  ישראל SAMSUNG | Galaxy S9+ גלקסי | Galaxy S9 גלקסי, באתר Samsung il(הקישור אינו פעיל)
2. ↑  גלקסי S9 | מגזין גאדג'טים, טכנולוגיה ובידור - Gadgety.co.il | גאדג'טי, באתר www.gadgety.co.il
3. ↑  Samsung Galaxy S9 - מפרט מלא, באתר מגזין גאדג'טים וטכנולוגיה - Gadgety.co.il | גאדג'טי
4. 1 2  "סמסונג חשפה רשמית את הגלאקסי S9: הנה כל החידושים". *גיקטיים*. 2018-02-25. נבדק ב-2018-04-18.
5. ↑  גד גניר, תכננתם לרכוש מכשיר בתקופה הקרובה? נראה לנו שמצאנו את הפתרון בשבילכם, באתר הארץ, 1 באפריל 2018
6. ↑  הילוך איטי בסמסונג S9, באתר יוטיוב
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**LG Watch Urbane** הוא שעון חכם מתוצרת LG אלקטרוניקה, שיצא ב־27 באפריל 2015. השעון מיוצר בצבעים כסף וזהב, ומגיע עם רצועה ניתנת להחלפה בעובי 22 מ"מ. הוא חסין למים ולאבק לפי רמת אטימות IP בתקן IP67. גרסתו הראשונה של השעון הכילה את מערכת ההפעלה Android Wear; גרסאות מאוחרות יותר הכילו גם את מערכת ההפעלה WebOS.

השעון המקורי הכילה את מערכת העל־שבב קוואלקום סנאפדרגון‏ 400, 512 מגה בייט של RAM ו־4 ג'יגה בייט של אחסון eMMC. מרקע ה־OLED הוא מסוג POLED, שלו רזולוציה השווה למסך ריבועי של 320x320, וכן מסך מגע.

השעון מסוגל ליצור קשר עם מכשירי טלפון בעלי מערכת אנדרואיד ועם טאבלטים באמצעות בלוטות' v4.1, ולו 2.4 גיגה־הרץ בתקן 802.11 IEEE b/g/n WiFi כדי לתקשר עם שירותי גוגל. לשעון תשעה חיישני תנועה (בהם פדומטר, מד תאוצה, גירוסקופ ומצפן), ברומטר וחיישן המודד את קצב פעימות הלב. למכשיר גם שני מיקרופונים (להקטנת הרעש), המשתמשים ביכולת זיהוי הדיבור של Google Now. בשונה משירותים לבישים אחרים, המכשירים אינו מסוגל להפיק קולות, וביכולתו לרטוט בלבד בעת קבלת התראה. המכשיר נטען באמצעות דיסקית מגנטית, שלה פינים המתחברים לאחורי השעון באמצעות microUSB.

גרסה משופרת של השעון יצאה במרץ 2016.

* הגרסה השנייה של השעון

קישורים חיצוניים
----------------

ויקישיתוף מדיה וקבצים בנושא **LG Watch Urbane** בוויקישיתוף
* 

* אתר האינטרנט הרשמי של LG Watch Urbane

הערות שוליים
------------

1. ↑  Velazco, Chris (15 במאי 2015). "LG Watch Urbane review: a premium watch that falls short of greatness". *Engadget*. `{{cite web}}`:  (עזרה)
2. ↑  Byford, Sam (1 במרץ 2015). "Our first look at LG's new webOS and Android Wear smartwatches". *The Verge*. `{{cite web}}`:  (עזרה)
3. ↑  LG's Watch Urbane 2nd Edition is back and available for pre-order באתר Yahoo!